CELEX: 62014TN0003
Language: hr
Date: 2014-01-02 00:00:00
Title: Predmet T-3/14: Tužba podnesena 2. siječnja 2014. — Andual Industrial protiv Komisije

22.2.2014   
            
            
               HR
            
            
               Službeni list Europske unije
            
            
               C 52/50
            
         Tužba podnesena 2. siječnja 2014. — Andual Industrial protiv Komisije
   (Predmet T-3/14)
   2014/C 52/96
   Jezik postupka: španjolski
   
      Stranke
   
   
      Tužitelj: Andual Industrial (Badalona, Španjolska) (zastupnici: J. García Muñoz, J. Jiménez-Blanco i J. Corral García, odvjetnici)
   
      Tuženik: Europska komisija
   
      Zahtjevi
   
   Tužitelj od Općeg suda zahtijeva da:
   
               —
            
            
               poništi članke 1. do 6. pobijane odluke;
            
         
               —
            
            
               podredno, poništi članak 4. odluke u dijelu u kojem određuje povrat potpora, i
            
         
               —
            
            
               naloži Komisiji snošenje svih troškova postupka.
            
         
      Tužbeni razlozi i glavni argumenti
   
   Odluka koja se pobija u ovom predmetu identična je onoj u predmetu T-515/13, Komisija protiv Španjolske.
   U prilog osnovanosti tužbe tužitelj ističe pet tužbenih razloga.
   
               1.
            
            
               Pobijanom je odlukom počinjena bitna povreda postupka i povrijeđeni su članci 20. i 21. i članak 41. stavak 1. Povelje Europske unije o temeljnim pravima jer je donesena na osnovi ispitnog postupka koji je sadržavao značajne nepravilnosti.
            
         
               2.
            
            
               Povreda prava time što je protivno člancima 107. i 108. UFEU-a ocijenjeno da su mjere koje su predmet ovog postupka državna potpora, iako kod njih nije utvrđen element selektivnosti.
            
         
               3.
            
            
               Povreda prava time što je protivno člancima 107. i 108. UFEU-a ocijenjeno da su mjere koje su predmet ovog postupka državna potpora, iako nije utvrđeno da predmetne mjere imaju utjecaja na trgovinu unutar Unije.
            
         
               4.
            
            
               Povreda prava time što je protivno članku 107. stavku 1. UFEU-a i bez obrazloženja utvrđeno postojanje državne potpore čiji su korisnici gospodarska interesna udruženja (AIE)i njihovi ulagači, iako im ista potpora ne pruža nikakvu konkurentsku prednost niti utječe na trgovinu unutar Unije u predmetnim sektorima.
            
         
               5.
            
            
               Povreda prava nalaganjem povrata eventualne potpore protivno načelima pravne sigurnosti, zaštite legitimnih očekivanja i jednakog postupanja te članku 14. Uredbe (EZ) br. 659/1999.